320 SM

Peristiwa 
 Mengikut tempat 
 Mesir 
 Anggaran: Alexandria di Mesir Macedon mengambil alih Babylon di Babylonia Macedon sebagai kota yang terbesar di dunia. 

 Yunani 
 Perdiccas, pemangku raja Macedon, dibunuh di Mesir oleh pembantu-pembantunya, Seleucus, Peithon, dan Antigenes. Ketiga-tiga itu menawarkan keregenan kepada penentang Perdiccas, Ptolemy I Soter, yang merupakan satrap (gabenor) Mesir. Ptolemy menolak tawaran itu dan menjadikan Peithon dan Arridaeus sebagai pemangku raja bersama.
 Antipater, gabenor Macedon, mara ke Syria. Di Triparadisus, Perang Pertama Diadochi ditamatkan. Antipater diperakui sebagai pemangku raja Empayar, dan raja-raja — Phillip Arrhidaios yang tolol, serta bayi Alexander IV — kembali dengannya ke Macedon. Antigonus diperakui sebagai komander tentera Asia, dengan perintah untuk memburu dan menewaskan Eumenes, pembantu Perdiccas yang masih belum ditewaskan. Ptolemy diperakui sebagai satrap Mesir, manakala pembunuh-pembunuh Perdiccas disahkan dalam kawasan kesatrapan masing-masing di Babylon, Media, dan Susiana.

 Asia 
 Zhou Shen Jing Wang menjadi raja Dinasti Zhou di China.

 Mengikut topik 
 Seni 
 Zaman abad ke-4 SM (Zaman Klasik Akhir) seni arca tamat di Yunani dan disusuli oleh Zaman Keyunanian (tarikh anggaran).

 Biologi 
 Theophrastus memulakan kajian botani yang sistematik.

 Kelahiran 
 Timocharis dari Alexandria, ahli astronomi Yunani yang membuat pencerapan tercatat yang pertama terhadap planet Utarid dan mencipta katalog bintang yang pertama.

 Kematian 
 Anaximenes dari Lampsacus, ahli retorik serta ahli sejarah Yunani
 Perdiccas, jeneral kepada Alexander Agung dan pemangku raja selepas kemangkatan Alexander (dibunuh)
 Zoilus, ahli nahu dan pengkritik Yunani